CELEX: C2005/093/13
Language: et
Date: 2005-04-16 00:00:00
Title: Kohtuasi C-34/05: Eelotsusetaotlus, mille esitas College van Beroep voor het bedrijfsleven 26. jaanuari 2005. aasta otsusega kohtuasjas Maatschap J. en G.P. en A.C. Schoten versus Minister van Landbouw, Natuurbeheer en Voedselkwaliteit

16.4.2005   
            
            
               ET
            
            
               Euroopa Liidu Teataja
            
            
               C 93/7
            
         Eelotsusetaotlus, mille esitas College van Beroep voor het bedrijfsleven 26. jaanuari 2005. aasta otsusega kohtuasjas Maatschap J. en G.P. en A.C. Schoten versus Minister van Landbouw, Natuurbeheer en Voedselkwaliteit
   (Kohtuasi C-34/05)
   (2005/C 93/13)
   Kohtumenetluse keel: hollandi
   Euroopa Ühenduste Kohus on saanud College van Beroep voor het bedrijfsleven'i 26. jaanuari 2005. aasta otsusega esitatud eelotsusetaotluse kohtuasjas Maatschap J. en G.P. en A.C. Schoten v. Minister van Landbouw, Natuurbeheer en Voedselkwaliteit, mis saabus kohtukantseleisse 31. jaanuaril 2005.
   College van Beroep voor het bedrijfsleven küsib Euroopa Kohtult eelotsust järgmistes küsimustes:
   
               1.
            
            
               Kas määruse (EÜ) nr 1254/1999 (1) artikli 12 lõike 2 punkti b ja määruse (EMÜ) nr 3887/92 (2) artikli 2 lõike 1 punkti c tuleb tõlgendada selliselt, et söödamaaks tunnistatud maad ei saa käsitleda “kasutuses olevana”, kui momendil asjasse puutuvast ajavahemikust jooksul oli söödamaa üle ujutatud?
            
         
               2.
            
            
               Juhul, kui vastus esimesele küsimusele on jaatav: kas eelnimetatud sätted, iseäranis arvestades nendest tulenevaid järelmeid, on siduvad?
            
         
               3.
            
            
               Juhul, kui vastus esimesele küsimusele on eitav: milliste kriteeriumite alusel tuleb sellisel juhul otsustada, kas söödamaaks tunnistatud maad, mis oli ajutiselt üle ujutatud, saab käsitleda “kasutuses olevana” määruse (EÜ) nr 1254/1999 artikli 12 lõike 2 punkti b ja määruse (EMÜ) nr 3887/92 artikli 2 lõike 1 punkti c mõttes?
            
         
      (1)  Nõukogu 17. mai 1999. aasta määrus (EÜ) nr 1254/1999 veise- ja vasikalihaturu ühise korralduse kohta (EÜT L 160, lk 21).
   
      (2)  Komisjoni 23. detsembri 1992. aasta määrus (EMÜ) nr 3887/92, milles sätestatakse üksikasjalikud eeskirjad ühenduse teatavate toetuskavade ühtse haldus- ja kontrollisüsteemi kohaldamiseks (EÜT L 391, lk 36).